05/12/2018 | Administración LocalMunicipal
Coristanco
Aprobación definitiva da modificación da Ordenanza fiscal n.º 13 ICIO

ANUNCIO APROBACIÓN DEFINITIVA DA MODIFICACIÓN DA ORDENANZA FISCAL NÚMERO 13 DO CONCELLO DE CORISTANCO REGULADORA DO IMPOSTO SOBRE CONSTRUCIÓNS, INSTALACIÓNS E OBRAS O Pleno do Concello de Coristanco na súa sesión ordinaria do 26 de setembro de 2018 aprobou inicialmente a modificación da “Ordenanza fiscal n.º 13, reguladora do Imposto sobre construcións, instalacións e obras”. De conformidade co disposto no artigo 17 do TRLRFL o acordo de aprobación inicial foi exposto ao público, previo anuncio no BOP número 188, do 2 de outubro, por un prazo de trinta días (do 3 de outubro ao 15 de novembro, ámbolos dous incluídos), durante o cal os interesados tiveron ocasión de examinalo e presentar as reclamacións que estimaran oportunas ante o Pleno. Contra o antedito acordo provisional foron presentadas en prazo dúas alegacións. Polo Pleno de 28 de novembro de 2018, rexeitáronse as alegacións presentadas quedando aprobado definitivamente o texto da ordenanza do xeito seguinte: “ORDENANZA FISCAL N.º 13 REGULADORA DO IMPOSTO SOBRE CONSTRUCCIONS, INSTALACIONS E OBRAS Artigo 1.–Feito impoñible.1.–Constitúe o feito impoñible do imposto a realización, dentro do termo municipal, de calquera construción, instalación ou obra para a que se esixa a obtención da correspondente licencia de obra urbanística, obtivérase ou non dita licencia, sempre que a súa expedición corresponda a esta Municipio.2.–As construcións, instalacións ou obras a que se refire o apartado anterior poderán consistir en: a) Obras de construción de edificacións e instalacións, de todas clases, de nova planta. b) Obras de demolición. c) Obras en edificios, tanto aquelas que modifiquen a súa disposición interior como o seu aspecto exterior. d) Aliñacións e rasantes. e) Obras de fontanería e sumidoiro. f) Obras en cemiterios. g) Calquera outras construcións, instalacións ou obras que requiran licencia de obra urbanística. Artigo 2.–Suxeitos pasivos.1.–Son suxeitos pasivos deste imposto, a título de contribuínte, as persoas físicas, xurídicas ou as entidades a que se refire o artigo 33 da Lei Xeral Tributaria, que sexan donos da construción, instalación ou obra, sexan ou non propietarios do inmoble sobre o que se realice aquela. Ós efectos previstos no parágrafo anterior terá a consideración de dono da construción, instalación ou obra quen soporte os gastos ou o coste que comporte a súa realización.2.–Ten a consideración de suxeitos pasivos substitutos do contribuínte quen soliciten as correspondentes licencias ou realicen as construcións, instalacións ou obras, se non foran os propios suxeitos pasivos contribuíntes. Artigo 3.–Base impoñible, cota e devengo.1.–A base impoñible deste imposto está constituída polo coste real e efectivo da construción, instalación ou obra, e se entende por tal, a estes efectos, o coste de execución material de aquela. Non forman parte da base impoñible o Imposto sobre o Valor Engadido e demais impostos análogos propios de reximenes especiais, as taxas, prezos públicos e demais prestacións patrimoniais de carácter público local relacionadas, no seu caso, ca construción, instalación ou obra, nin tampouco os honorarios de profesionais, o beneficio empresarial do contratista nin calquera outro concepto que non integre, estritamente, o coste de execución material.2.–A cota do imposto será o resultado de aplicar á base impoñible o tipo de gravame.3.–O tipo de gravame será o 4 por cento.4.–O imposto devengarase no momento de iniciarse a construción, instalación ou obra, aínda cando non se obtivese a correspondente licencia. Artigo 4.–Bonificacións.1.–O Pleno da Corporación poderá conceder unha bonificación a favor das construcións, instalacións ou obras que sexan declaradas de especial interese ou utilidade municipal por concorrer circunstancias de fomento do emprego nas seguintes circunstancias: I. Bonificación do 25% cando se contraten ate 5 traballadores que figuren como demandantes de emprego nas oficinas do INEM. II. Bonificación do 50% cando se contraten ate de 10 traballadores que figuren como demandantes de emprego nas oficinas do INEM. III. Bonificación do 75% cando se contraten ate 20 traballadores que figuren como demandantes de emprego nas oficinas do INEM. IV. Bonificación do 95% cando se contraten mais de 20 traballadores que figuren como demandantes de emprego nas oficinas do INEM.2.–A bonificación regulada no apartado anterior será de carácter rogado, debendo presentar o suxeito pasivo a correspondente solicitude, coa que se achegaran os documentos acreditativos do cumprimento dos requisitos establecidos en cada caso no momento de achegar a documentación necesaria para a obtención da correspondente licencia. Para xustificar o requisito da contratación de traballadores abondará inicialmente coa presentación dunha declaración xurada por parte do promotor ou titulado mercantil das obras, na que figuren os datos dos traballadores que van a ser contratados na realización da construción, instalación ou obra ou, no caso de establecemento de novas actividades comerciais ou industriais, cando se rematen as obras. A bonificación concederase baixo condición resolutoria, de maneira que de non presentarse copia autenticada dos correspondentes contratos de traballo no prazo de 15 días desde o inicio das obras ou seis meses desde o remate das obras, no caso de establecemento de novas actividades comerciais ou industriais, quedará sen efecto a bonificación concedida e a Tesourería Municipal esixirá o importe da bonificación pola vía de constrinximento. Artigo 5.–Xestión.1.–Cando se conceda a licencia preceptiva practicarase unha liquidación provisional, determinándose a base impoñible en función do presuposto presentado polos interesados, sempre que o mesmo visarase polo Colexio Oficial correspondente; noutro caso, a base impoñible será determinada polos técnicos municipais, de conformidade co custo estimado do proxecto.2.–Á vista das construcións, instalacións ou obras efectivamente realizadas e do custo real efectivo das mesmas, o Concello, mediante a oportuna comprobación administrativa, poderá modificar, no seu caso, a base impoñible a que se refire o apartado anterior, practicando a correspondente liquidación definitiva, e esixindo do suxeito pasivo ou reintegrándolle, no seu caso, a cantidade que corresponda. Artigo 6.–Inspección e recadación. A inspección e recadación do imposto realizarase de conformidade co previsto na Lei Xeral Tributaria e nas demais Leis do Estado reguladoras da materia, así como nas disposicións ditadas para o seu desenrolo. Artigo 7.–Infraccións e sancións. En todo o relativo á cualificación das infraccións tributarias así como á determinación das sancións que polas mesmas correspondan en cada caso, aplicarase o réxime regulado na Lei Xeral Tributaria e nas demais disposicións que a complementan e desenrolan. DISPOSICIÓN FINAL A presente Ordenanza fiscal, cuxa redacción definitiva foi aprobada polo Pleno da Corporación en sesión celebrada o 28 de novembro de 2018, entrará en vigor e será de aplicación no momento da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresa”. Contra o acordo de aprobación definitiva, que pon fin á vía administrativa cabe a interposición de recurso contencioso- administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous (2) meses, a contar dende o día seguinte ao da súa publicación. Do que se da traslado aos efectos oportunos. Documento asinado electronicamente o 30 de novembro de 2018. Jose Emanuel Puya Mckeown do Concello de Coristanco